Filadelfija (Paragvajus)

Filadelfija (isp. Filadelfia) – miestas vakarų Paragvajuje, Gran Čiako tyruose. Bokerono departamento administracinis centras. Filadelfija – didžiausios šalyje Fernhaimo menonitų bendruomenės centras. Miestas įkurtas 1930 m. prie Čiako karo fronto linijos, tačiau beveik nenukentėjo. Mieste gyvena daug imigrantų iš Vokietijos. Mieste yra radijo stotis, muziejus, ligoninė ir bibliteka. Netoliese yra Filadelfijos oro uostas. Aplinkinėse gyvenvietėse gyvena indėnai (čulupiai, lengua, tobai, sanapanai, ajorėjai). Šaltiniai Nuorodos Paragvajaus menonitų bendruomenė Archyvuota kopija 2006-03-23 iš Wayback Machine projekto.